झारखंड में बेकाबू हुआ कोरोना, 24 घंटे में सामने आए 693 नए मरीज, 7 की मौत
झारखंड में पिछले चौबीस घंटो में 7 और कोरोना वायरस से संक्रमित मरीजों की मौत हो गई जिन्हें मिलाकर राज्य में कोविड-19 से मरने वालों की संख्या बढ़कर 209 तक पहुंच गयी है।
रांची: झारखंड में गुरुवार को 24 घंटे की अवधि में कोरोना वायरस के संक्रमण से 7 और मरीजों की मौत हो गई। इसी के साथ इस घातक वायरस के संक्रमण से मरने वाले लोगों की कुल संख्या बढ़कर 209 हो गई है। इसके अलावा गुरुवार को कुल 693 लोगों में वायरस के संक्रमण की पुष्टि हुई, और इसके साथ ही संक्रमितों की संख्या बढ़कर 20,950 हो गई। हालांकि राहत की बात यह है कि कुल संक्रमित मरीजों में 13 हजार से ज्यादा लोग इस बीमारी से निजात पा चुके हैं।13,013 लोगों ने दी बीमारी को मातस्वास्थ्य विभाग द्वारा गुरुवार देर रात जारी रिपोर्ट के मुताबिक, राज्य में पिछले चौबीस घंटो में 7 और कोरोना वायरस से संक्रमित मरीजों की मौत हो गई जिन्हें मिलाकर राज्य में कोविड-19 से मरने वालों की संख्या बढ़कर 209 तक पहुंच गयी है। इसके अलावा राज्य में कोरोना संक्रमण के पिछले 24 घंटों में 693 नए मामले दर्ज किये गये जिन्हें मिलाकर अब राज्य में संक्रमितों की कुल संख्या 20,950 हो गई है। राज्य के 20,950 संक्रमितों में से 13,013 अब तक ठीक होकर अपने घरों को लौट चुके हैं।7,728 संक्रमितो का चल रहा इलाजस्वास्थ्य विभाग की रिपोर्ट के मुताबिक, सूबे में 7,728 अन्य संक्रमितों का इलाज विभिन्न अस्पतालों में जारी है। स्वास्थ्य विभाग के मुताबिक बीते 24 घंटे में राज्य की विभिन्न प्रयोगशालाओं में कुल 6,897 नमूनों की जांच की गई। बता दें कि पिछले कुछ हफ्तों में राज्य में कोरोना वायरस के संक्रमण का प्रकोप काफी तेजी से बढ़ा है। शुरुआत में झारखंड में इस वायरस का संक्रमण नगण्य था लेकिन एक बार तेजी आने के बाद यहां हालात धीरे-धीरे बेकाबू होते गए।